Úrad vlády SR		Na rokovanie vlády SR
Sekcia hospodárskej politiky		dňa 15.3.2001
			k číslu: 1783/2001
			k bodu: 15

		S t a n o v i s k o 

k Návrhu na zrušenie uznesenia vlády SR č. 514 zo 6. júla 2000 k návrhu na ďalší postup privatizácie podniku MEDIKA, š.p., Bratislava
______________________________________________________________________________

I.

Návrh na zrušenie predmetného uznesenia, v ktorom vláda vyjadrila súhlas s postupom privatizácie štátneho podniku Medika Bratislava, iniciatívne predkladajú minister zdravotníctva a ministerka pre správu a privatizáciu národného majetku. Ako riešenie zmenenej situácie sa navrhuje alternatíva likvidácie celého štátneho podniku.

II.

Podľa vyhodnotenia medzirezortného konania k návrhu nemali pripomienky MF SR, MV SR a MO SR. Pripomienka SŠHR SR k návrhu uznesenia bola akceptovaná a zapracovaná.

III.

K predloženému návrhu by bolo užitočné uviesť podrobnejšie vysvetlenie, prečo nebolo možné splniť prijaté uznesenie vlády SR k postupu privatizácie štátneho podniku Medika Bratislava, prečo sa privatizácia tohto podniku stala nerealizovateľnou a aké faktory spôsobili túto podstatnú zmenu, ktorá zapríčinila, že celý štátny podnik sa navrhuje do likvidácie.

Bratislava 14. 3. 2001